നിപ ബാധിച്ച് മരിച്ച കുട്ടിയുടെ സമ്ബര്ക്കത്തില് 158 പേര്, റൂട്ട് മാപ്പ് പ്രസിദ്ധീകരിക്കും കോഴിക്കോട് നിപ വൈറസ് ബാധിച്ച് മരിച്ച കുട്ടിയുടെ സമ്ബര്ക്ക പട്ടികയില് വന്നത് 158 പേര്. ആരോഗ്യവകുപ്പിന്റെ നേതൃത്വത്തില് നടത്തിയ പരിശോധനയിലാണ് സമ്ബര്ക്കത്തില് വന്നവരെ കണ്ടെത്തിയത്. ഇതില് 20 പേരാണ് കുട്ടിയുടെ പ്രാഥമിക സമ്ബര്ക്ക പട്ടികയില് ഉള്ളത്. മരിച്ച കുട്ടിയുടെ റൂട്ട് മാപ്പ് തയ്യാറാക്കി പ്രസിദ്ധീകരിക്കുമെന്ന് ആരോഗ്യ മന്ത്രി വീണാ ജോര്ജ് അറിയിച്ചു. നിപ വൈറസിന്റെ മൂന്നാം വരവില് സ്ഥിതി അവലോകനം ചെയ്യാന് കോഴിക്കോട് ജില്ലാ കളക്ട്രേറ്റില് ഉന്നതതല യോഗം ചേര്ന്നു. ആരോഗ്യ മന്ത്രി വീണ ജോര്ജ്, ജില്ലയില് നിന്നുള്ള മന്ത്രിമാരായ എ.കെ ശശീന്ദ്രന്, മുഹമ്മദ് റിയാസ്, അഹമ്മദ് ദേവര്കോവില് എന്നിവര് യോഗത്തില് പങ്കെടുത്തു. 27ാം തിയതിയാണ് കുട്ടിക്ക് ആദ്യമായി പനി വന്ന് ആശുപത്രിയിലെത്തിയത്. അതിന് ശേഷമാണ് മെഡിക്കല് കോളേജിലും പിന്നീട് സ്വകാര്യ ആശുപത്രിയിലും ചികിത്സക്ക് വന്നത്. മെഡിക്കല് കോളേജില് നിന്ന് എന്തുകൊണ്ട് രോഗം കണ്ടെത്താനായില്ല എന്നത് സംബന്ധിച്ച് അന്വേഷണം നടത്തുമെന്നും ആരോഗ്യ മന്ത്രി കോഴിക്കോട് വാര്ത്താ സമ്മേളനത്തില് പറഞ്ഞു. പനി ബാധിച്ച് എത്തിയ കുട്ടിക്ക് കോഴിക്കോട് മെഡിക്കല് കോളേജില് സ്രവ പരിശോധനയ്ക്ക് നിര്ദ്ദേശം നല്കിയിരുന്നില്ല. മരിച്ച കുട്ടിക്ക് ഒരു ഘട്ടത്തിലും കോവിഡ് ഉണ്ടായിരുന്നില്ലെന്നും മന്ത്രി വ്യക്തമാക്കി. ഈ ഘട്ടത്തില് രോഗപ്രതിരോധമാണ് സര്ക്കാരിന്റെ ലക്ഷ്യമെന്നും മന്ത്രി പറഞ്ഞു. കുട്ടി ചികിത്സയ്ക്കെത്തിയ ആശുപത്രിയിലെ ആരോഗ്യപ്രവര്ത്തകരോട് ഐസൊലേഷനില് പോകാന് ആവശ്യപ്പെട്ടിട്ടുണ്ട് കുട്ടിക്ക് രോഗം പകര്ന്നത് എവിടെ നിന്നാണെന്ന് കണ്ടെത്താന് ശ്രമിക്കുന്നുണ്ടെന്നും മന്ത്രി പറഞ്ഞു.